open-index/open-wikipedia-markdown huggingface dataset:
יחסי סינגפור–רוסיה

שמאל|ממוזער| שגרירות רוסיה בסינגפור
**יחסי סינגפור–רוסיה** הם יחסים הדו-צדדיים בין סינגפור לרוסיה.

## היסטוריה
רוסיה מינתה את הקונסול הראשון שלה לסינגפור, בשנת 1890, כאשר האי היה עדיין חלק מהאימפריה הבריטית כישובי המצרים. ניקולאס השני מרוסיה ביקר בשנה שלאחר מכן בסינגפור במהלך מסעו ברחבי העולם.

סינגפור וברית המועצות כוננו יחסים דיפלומטיים מלאים ב-1 ביוני 1968.

עדיין נדרשת ויזה לאזרחי סינגפור המתכננים לבקר ברוסיה, אזרחי רוסיה יכולים להגיש בקשה לוויזה אלקטרונית אם הם מתכננים לבקר בסינגפור.

## היחסים בין שתי המדינות
הפוטנציאל החיובי שהצטבר ביחסי רוסיה וסינגפור איפשר להרחיב ולהעצים אותם עוד יותר במהלך השנים האחרונות.

בשנת 2009 התנהל דיאלוג פוליטי בין המדינות, ובין הנוכחים היו נשיא רוסיה דמיטרי מדבדב, ראש הממשלה ולדימיר פוטין ויו"ר מועצת הפדרציה, סרגיי מירונוב, וראש ממשלת סינגפור לי הסיין לונג, השר היועץ לי קואן יו, השר הבכיר גו צ'וק טונג וסגן ראש הממשלה השר טאו צ'י היין, וכן בכירים אחרים משתי המדינות.

הביקור הממלכתי הראשון של ראש מדינה רוסי בסינגפור היה בשנת 2009, אז ביקר נשיא רוסיה דמיטרי מדבדב בסינגפור בין התאריכים 15–16 בנובמבר. הנשיא מדבדב נפגש עם ראש הממשלה לי הסין לונג והקבינט שלו. ההצהרה המשותפת בין רוסיה לסינגפור על ביקורו הממלכתי של נשיא רוסיה מדבדב בסינגפור קובעת את הצעדים הנוספים שיש לנקוט כדי לשפר עוד יותר את הקשרים הדו-צדדיים. אחת התוצאות העיקריות של ביקור המדינה של המנהיג הרוסי בסינגפור הייתה הקמת הוועדה הבין-ממשלתית רוסיה-סינגפור. המושב הראשון והשני של הנציבות התקיים בסינגפור, ספטמבר 2010, ובמוסקבה, ספטמבר 2011, בהתאמה. נכון לעכשיו, הנציבות מנוהלת על ידי סגן ראש הממשלה, ראש המטה של ממשלת הפדרציה הרוסית וויאצ'סלב וולודין וסגן ראש הממשלה, שר האוצר ושר כוח האדם של סינגפור טרמן שאנמוגראטנם. כראש ממשלת רוסיה, דמיטרי מדבדב פגש לאחרונה את ראש ממשלת סינגפור לי הסין לונג שוב בנובמבר 2015, וציין את הגידול בסחר בין המדינות, והרחבת הפעילות הכלכלית על ידי חברות רוסיות.

היחסים הבין-פרלמנטריים והבין-אזוריים גם התקדמו בשנים האחרונות. הפסגה האסיאנית-רוסית מתקיימת מדי שנה, ובה נפגשים מנהיגי המדינות החברות עם נשיא רוסיה.

סחר וכלכלה הוא הגורם העיקרי של השיתוף פעולה הדו צדדי. מלבד הסחר הדו-צדדי בשווי יותר מ-17 מיליארד דולר, השקעות, שיתוף פעולה מדעי וטכנולוגי קיבלו דחף נוסף, לאחר שנחתם הסכם בין ממשלת סינגפור לממשלת רוסיה להימנעות ממיסוי כפול ומניעת התחמקות פיסקלית ביחס למיסים על הכנסות שמקורן ב-1 בינואר 2010 או אחריו. ההסכם לקידום והגנה הדדית על ההשקעות נחתם ב-27 בספטמבר 2010.

הפורום העסקי השנתי רוסיה-סינגפור נערך בסינגפור בספטמבר 2011. בפורום השתתפו נציגי המגזרים הציבוריים והפרטיים של רוסיה, סינגפור, כמה מדינות עצמאיות ואזור אסיה-פסיפיק.

רוסיה וסינגפור חגגו 50 שנה ליחסים דיפלומטיים בשנת 2018. נשיא רוסיה פוטין נפגש עם מקבילו הנשיא חלימה והתארח בארוחת ערב ממלכתית. הוא השתתף גם בפסגת אסיה ורוסיה וחשיפת אבן היסוד של מרכז התרבות הרוסי וכנסייה רוסית אורתודוקסית.

## נציגויות דיפלומטיות
סינגפור מחזיקה ברוסיה שגרירות במוסקבה בלבד, ורוסיה מחזיקה שגרירות בסינגפור בלבד.

## לקריאה נוספת

* 
* 


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרחון לנון

**קרחון לנון** (באנגלית: **Lennon Glacier**) הוא קרחון בצפון האי אלכסנדר, שבאנטארקטיקה.

הקרחון זורם לכיוון דרום-מערב, ונשפך אל חלקו החיצוני (הקרוב לים) של מפרץ לאזארב.

## היסטוריה
### גילוי ומיפוי הקרחון

הקרחון נסקר על ידי הסקר האנטארקטי הבריטי בין השנים 1975–1976.

### מקור השם

שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה.

הקרחון נקרא על שמו של חוקר הקרחונים פיטר וילפרד לנון (Peter Wilfred Lennon), אשר חקר מטעם הסקר האנטארקטי הבריטי את האי אלכסנדר בין השנים 1974–1976.

## קישורים חיצוניים

* קרחון לנון באתר הסקר הגאולוגי של ארצות הברית
* קרחון לנון באתר הגאזט האנטארקטי של ממשלת אוסטרליה
* קרחון לנון באתר הגאזט האנטארקטי המשווה SCAR של ממשלת אוסטרליה
* קרחון לנון באתר mindat

## הערות שוליים

לנון
קטגוריה:הממלכה המאוחדת והאזור האנטארקטי
נשיא מלטה

**נשיא מלטה** (במלטית: **President ta' Malta**) הוא ראש מדינת מלטה. הנשיא נבחר על פי החלטת הפרלמנט של מלטה לתקופה בת 5 שנים, ונשבע "לשמור, להגן ולגונן" על החוקה.
נשיא מלטה מעורב ישירות ובעקיפין בשלוש רשויות המדינה. הנשיא אחראי על המינויים במערכת המשפט. הרשות המבצעת נתונה רשמית בידי לנשיא, אך מנוהלת בפועל על ידי ראש הממשלה.

## תולדות המשרה
משרת נשיא מלטה נוסדה ב-13 בדצמבר 1974, כאשר מלטה הפכה לרפובליקה בחבר העמים הבריטי. המלכה אליבת השנייה פסקה להיות ראש המדינה ומלכת מלטה (במלטית: Reġina ta' Malta), והמושל הכללי האחרון, סר אנתוני ממו התמנה לנשיא מלטה הראשון.

## כישורים  ותנאים
לא ימונה לנשיא מלטה, אלא מי שעומד בתנאים הבאים:
* בעל אזרחות מלטית
* מעולם לא החזיק במשרה שיפוטית בבית המשפט העליון
* אינו פסול למינוי למשרה ציבורית על פי סעיף 109, 118 ו-120 בחוקה.

## כניסה לתפקיד
לפני כניסה לתפקיד על המועמד להישבע בפני הפרלמנט של מלטה. 
השבועה כוללת: "אני (שם המועמד), נשבע בזאת, למלא בנאמנות את משרת נשיא מלטה, ולעשות כל שביכולתי לשמור, להגן ולגונן על החוקה".

## היעדרות זמנית
כאשר באופן זמני אין נשיא בתפקיד, אם בשל היעדרות ממלטה, חופשה, או נבצרות, ממנה ראש ממשלת מלטה לאחר התייעצות עם מנהיג האופוזיציה את מי שימלא את מקום הנשיא עד למינוי נשיא חדש.

## מתפקידי הנשיא
בין תפקידיו של נשיא מלטה נמנים:
* הנשיא מודיע רשמית על החוקים.
* הנשיא מפזר את הפרלמנט לבקשת ראש הממשלה או בעקבות החלטת אי-אימון בממשלה.
* הנשיא ממנה את ראש הממשלה בהתאם למצב בפרלמנט.
* הנשיא ממנה את רוב חברי הגופים החוקתיים (בהסכמת ראש הממשלה).
* הנשיא מארח שגרירים זרים.
* הנשיא מעניק חנינה למורשעים בדין, לאחר התייעצות עם הקבינט או בא כוחו.
* מתוקף תפקידו הנשיא הוא יושב ראש הוועדה לניהול השפיטה של מלטה.
* מתוקף תפקידו הנשיא הוא ראש הקרן הקהילתית של מלטה, קרן צדקה לא ממשלתית שנועדה לסייע למוסדות ולאנשים, אשת הנשיא היא סגנית היושב ראש.
* הנשיא מאשר הענקת אותות כבוד, ועיטורים. תוארי אצולה, כבוד ועיטורים ומשרות אינם מותרים אלא אם כן אושרו על ידי הנשיא.

## מעונות הנשיא
ארמון הגראנד מאסטר הוא מעונו הרשמי של נשיא מלטה.

מעונות נוספים:

* ארמון סנט אנטון (מעון רשמי)
* ארמון ורדאלה (מעון קיץ)

## דגל הנשיא
נשיאי מלטה השתמשו בדגל הלאומי של מלטה עד ל-12 בדצמבר 1998, אז נוצר הדגל הנשיאותי של מלטה. הדגל מוצב מעל מעונות הנשיא הרשמיים והמשרדים ובכל אירוע שבו הם נוכחים.

## סיום כהונה
סיום כהונת הנשיא חל במקרים הבאים:

* הנשיא מגיש את התפטרותו
* בתום תקופת הכהונה בת 5 השנים
* החלטת פרלמנט להפסקת כהונה עקב נבצרות או התנהגות שאינה הולמת
* מות הנשיא

## נשיאי מלטה

## קישורים חיצוניים

* 

## הערות שוליים

קטגוריה:מלטה: פוליטיקה
נקודת מאזה

250px|ממוזער|מפת חצי האי בטהובן. נקודת מאזה - ברביע הימני העליון של המפה.
**נקודת מאזה** (באנגלית: **Mazza Point**) היא לשון יבשה מכוסה שלג, בקצה הצפון מערבי של חצי האי דרוקר, בצפון מערב חצי האי בטהובן, שבדרום מערב האי אלכסנדר, שבאנטארקטיקה. 

לשון היבשה מפרידה בין מפרצון ברהמס ומפרצון מנדלסון.

## היסטוריה
### גילוי ומיפוי הנקודה

הנקודה מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בין השנים 1967–1968 ועל תצלומי לוויין לאנדסאט שצולמו בין 1972–1973.

### מקור השם
שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראה על שמו של קומנדר גוזף ד. מאזה (Joseph D. Mazza) מצי ארצות הברית, שהיה מפקדת טייסת VXE-6 בין מאי 1986 ועד מאי 1987.

## ראו גם

* כף בראון
* כף ווסטוק
* נקודת אבליישן
* נקודת קוסאר
* נקודת טריטון

## קישורים חיצוניים

* נקודת מאזה באתר הסקר הגאולוגי של ארצות הברית
* נקודת מאזה באתר הגאזט האנטארקטי של ממשלת אוסטרליה
* נקודת מאזה באתר הגאזט האנטארקטי המשווה SCAR של ממשלת אוסטרליה
* מפת אזור נקודת מאזה
* מזג אוויר נוכחי עדכני בנקודת מאזה
** תחזית מזג אוויר עדכנית ארוכת טווח עבור נקודת מאזה
** נתוני מזג אוויר היסטוריים עבור נקודת מאזה

## הערות שוליים

מאזה
חצי האי דרוקר

**חצי האי דֶּרוֹקֶר** או **חצי האי דֶּרוֹצֶ'ר** (באנגלית: **Derocher Peninsula**) הוא חצי אי מכוסה שלג, בין מפרצון ברהמס ומפרצון מנדלסון, בצידו הצפוני של חצי האי בטהובן באי אלכסנדר, שבאנטארקטיקה. 

חצי האי דרוקר הוא אחד משמונה חצאי האי שבאי אלכסנדר.

## היסטוריה
### גילוי ומיפוי חצי האי

חצי האי צולם מן האוויר על ידי משלחת החקר האנטארקטית רון, בין השנים 1947–1948.

חצי האי מופה בשנת 1960 על ידי דרק סירל (Derek J.H. Searle), מסקר שטחי חסות איי פוקלנד, בהתבסס על תצלומי אוויר אלה.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

חצי האי נקרא על שמו של פול ג'י דרוקר (Paul J. Derocher) מצי ארצות הברית, שהיה המפקד של טייסת VXE-6 בין מאי 1985 - מאי 1986.

## ראו גם

* חצי האי בטהובן
* חצי האי אירואיקה
* חצי האי האריס
* חצי האי פשה

## קישורים חיצוניים

* חצי האי דרוצ'ר באתר הסקר הגאולוגי של ארצות הברית
* חצי האי דרוצ'ר באתר הגאזט האנטארקטי של ממשלת אוסטרליה
* חצי האי דרוצ'ר באתר הגאזט האנטארקטי המשווה SCAR של ממשלת אוסטרליה
* תצלום לוויין של חצי האי דרוצ'ר
* חצי האי דרוצ'ר באתר marineregions
* תחזית מזג אוויר עדכנית ארוכת טווח עבור חצי האי דרוצ'ר

## הערות שוליים

דרוצ'ר
Alcohol You

"**Alcohol You**" (צורת כתיב שונה ל: "**I'll Call You**"; בעברית: "**אתקשר אליך**") הוא שיר באנגלית, שנכתב והולחן על ידי ארמס יונוץ, בריאן איזק, ויקי רד, ובוצע על ידי רוקסן. ב-1 במרץ 2020 השיר זכה בקדם פרטי שערכה רשות השידור הרומנית לזמרת רוקסן, ונבחר לייצג את המדינה באירוויזיון 2020 ברוטרדם, הולנד.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי רומניה באירוויזיון
קטגוריה:שירים על אלכוהול
קטגוריה:שירים על שיחות טלפון
קטגוריה:בלדות משנות ה-2020
גיא אדרי

**גיא אדרי** (נולד ב־19 בספטמבר 1973) הוא איש עסקים ישראלי, יזם ומשקיע בתחומי הקמעונאות והטכנולוגיה.

## ביוגרפיה
בשנת 2001 ייסד יחד עם שותפיו האחים גל ורן בלינקס את רשת המרכולים AM:PM, אשר החלה מפיצוציה אחת ונמכרה בסוף 2006 לחברת דור אלון אנרגיה בישראל (1988) בסכום של 143 מיליון ש"ח לפי מכפיל רווח של 50.

משנת 2008 מכהן בתפקיד מנכ"ל ובעלים משותף יחד עם האחים גל ורן בלינקס של חברת אקזיט אלקטרוניקס יבואנית הייסנס ישראל. כמו כן, מכהן כחבר הנהלת הייסנס העולמית.

בשנת 2008 מכרה קבוצת אקזיט שבבעלות גיא אדרי, האחים גל ורן בלינקיס ושותפם במתחם קרן ומלון ירושלים, יזם הנדל"ן, איציק ברוך, 50% ממתחם קרן ומלון ירושלים בשכונת המושבה האמריקאית בתל אביב לחברת הנדל"ן ויתניה.

בשנת 2014 הקים יחד עם שותפיו גל ועילאי בלינקס ויחד עם אחיו עמית אדרי ועם גדי אינג'ל, לשעבר מבעלי מאפיית אנג'ל, את רשת Super Party למוצרי ימי הולדת.

החל מ-2014 מכהן כדירקטור בחברת הפרסום המקוון האוטומטי, StoreYa.

נשוי ואב לארבעה, מתגורר בשכונת תל ברוך בתל אביב.

## קישורים חיצוניים

## הערות שוליים

קטגוריה:אנשי עסקים ישראלים
קטגוריה:ישראלים שנולדו ב-1973
Hasta la Vista (שיר של הוריקן)

**Hasta la Vista** (בעברית: **להתראות**) הוא שיר בסרבית, שנכתב והולחן על ידי נמניה אנטוניץ', קוסאנה סטויץ', סאניה ווצ'יץ', ובוצע על ידי הוריקן. ב-1 במרץ 2020 השיר זכה בקדם הסרבי לאירוויזיון, וזכה לייצג את המדינה באירוויזיון 2020 ברוטרדם, הולנד.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי סרביה באירוויזיון
קטגוריה:שירים בסרבית
הוריקן (להקה)

**הוריקן** () היא להקה סרבית עם שלוש חברות - סאניה ווצ'יץ' (נציגת סרביה באירוויזיון 2016), איוונה ניקוליץ', קסניה קנז'ביץ'. הלהקה זכתה בקדם האירוויזיון הסרבי לשנת 2020 וזכתה לייצג את המדינה ברוטרדם, הולנד באירוויזיון 2020 עם שירה Hasta la Vista. לאחר ביטול התחרות בשל מגפת הקורונה, הוריקן נבחרו לייצג את סרביה גם באירוויזיון 2021, עם השיר "Loco Loco". ב-20 במאי 2021, הן ביצעו את השיר בחצי הגמר השני של התחרות, והגיעו למקום השמיני עם 124 נקודות. ב-22 במאי, בגמר התחרות, הגיעה הלהקה למקום ה-15 עם 102 נקודות.

## חברות הלהקה
* **סאניה ווצ'יץ**' - נציגת סרביה לאירוויזיון 2016, גדלה במשפחה של מוזיקאים, למשך מספר שנים הייתה חברה בלהקה בשם ZAA.
* **קסניה קנז'ביץ**' - אביה הוא קנז, נציג מונטנגרו לאירוויזיון 2015 ומוזיקאי ידוע במונטנגרו. היא לקחה חלק בקדם האירוויזיון הסרבי לשנת 2013 ונכשלה בו.
* **איוונה ניקוליץ**' - רקדנית מודרנית וזמרת.

## דיסקוגרפיה
### סינגלים
* 2018 - Irma, Maria
* 2018 - Personal
* 2019 - Pain In Your Eyes
* 2019 - Liar
* 2019 - Magic Night
* 2019 - Favorito
* 2019 - Avantura
* 2019 - Brzi prsti
* 2020 - Hasta La Vista
* 2020 - Guallame El Pantalon
* 2021 - Loco Loco

## קישורים חיצוניים

* 

## הערות שוליים

קטגוריה:נציגי סרביה באירוויזיון
קטגוריה:משתתפי אירוויזיון 2020
קטגוריה:משתתפי אירוויזיון 2021
קטגוריה:להקות פופ
קטגוריה:שלישיות מוזיקליות
יחסי בוסניה והרצגובינה – שווייץ

ממוזער|שגרירות שווייץ בסרייבו
**יחסי בוסניה והרצגובינה–שווייץ** הם היחסים הדיפלומטיים הרשמיים שבין **[[בוסניה והרצגובינה]]** לבין **[[שווייץ|הקונפדרציה השווייצרית]]**.

## היסטוריה
שווייץ ובוסניה והרצגובינה כוננו את יחסיהן הדיפלומטיים בשנת 1992. הקבלה של שווייץ לתחומה מספר גדול של פליטים בוסנים במהלך מלחמת בוסניה והתמיכה ההומניטרית והשיקומית שהעניקה שווייץ לבוסניה, ציירו את שווייץ בצורה טובה בבוסניה והרצגובינה.
## נציגויות דיפלומטיות
* בוסניה והרצגובינה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. בוסניה והרצגובינה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.
* שווייץ מיוצגת בבוסניה והרצגובינה בדרג השגרירות באמצעות שגרירות רשמית שהיא מחזיקה בסרייבו, בירת המדינה.

## שווייצרים בבוסניה והרצגובינה
על פי הלשכה השווייצרית המרכזית לסטטיסטיקה, בסוף שנת 2018 התגוררו בבוסניה והרצגובינה 750 שווייצרים.

## קישורים חיצוניים

* Bilateral relations Switzerland–Bosnia and Herzegovina, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הולנד–שווייץ

[ממוזער|שר החוץ ההולנדי [פרנס טימרמנס וראש מחלקת ענייני החוץ במועצת הברית של שווייץ דידייה בורקהלטר]]
**יחסי הולנד–שווייץ** הם היחסים הדיפלומטיים הרשמיים שבין **[[הולנד|ממלכת הולנד]]** לבין **[[שווייץ|הקונפדרציה השווייצרית]]**.

## היסטוריה
לאחר שזכתה בעצמאות, שווייץ כוננה נציגות דיפלומטית בברן בשנת 1814. הנציגות שודרגה למעמד קונסוליה כללית בשנת 1832. שנה לאחר מכן פתחה שווייץ קונסוליה באמסטרדם וקונסוליה נוספת נפתחה ברוטרדם בשנת 1847. בשנת 1894 פתחה הולנד צירות בברן.

ב-1904 החליטה מועצת הברית של שווייץ להאמין את השגריר שלה ללונדון על הממשלה ההולנדית, ובשנת 1917 הקימה שווייץ צירות בהאג. בשנת 1957 שידרגו שתי המדינות בהחלטה משותפת את הצירויות שלהן במדינה השנייה למעמד שגרירות.

במהלך מלחמת העולם השנייה הייתה שווייץ מעצמה מעניקת חסות עבור הולנד ב, בבולגריה ובצרפת. בשנת 1993 ביקרה בשווייץ ביאטריס, מלכת הולנד. בשנת 2004 ביקר בהאג ז'וזף דייס, נשיא הקונפדרציה השווייצרית.

שווייץ מיוצגת בהולנד באמצעות שגרירותה בהאג. בנוסף היא מחזיקה קונסוליות ברוטרדם ובאמסטרדם. שווייץ מחזיקה קונסוליות כבוד בארובה ובקוראסאו. הולנד מחזיקה שגרירות בברן, קונסוליה כללית בז'נבה ואחת נוספת בציריך, וקונסוליות נוספות בבזל ובלוגאנו.

## נציגויות דיפלומטיות
* שווייץ מיוצגת בהולנד בדרג השגרירות באמצעות שגרירות רשמית שהיא מחזיקה בעיר האג. שווייץ מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם (בירת המדינה), ורוטרדם.
* הולנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הולנד מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בערים ז'נבה, לוגאנו, וציריך.

## שווייצרים בהולנד
על פי הלשכה השווייצרית המרכזית לסטטיסטיקה, בסוף שנת 2017 התגוררו בהולנד שבעת אלפים שמונה מאות ותשעים אזרחים שווייצרים.

## קישורים חיצוניים

* Bilateral relations Switzerland–Netherlands, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אוסקר בלומנטל

**אוסקר בלומנטל** (בגרמנית: **Oscar Blumenthal**; 13 במרץ 1852, ברלין – 24 באפריל 1917, ברלין) היה מחזאי ומבקר תיאטרון יהודי-גרמני.

## קורות חיים
אוסקר בלומנטל נולד בברלין ולאחר סיום לימודיו התיכוניים למד באוניברסיטת לייפציג, שממנה קיבל תואר שלישי בפילוסופיה בשנת 1872. הוא היה עורך מספר ירחונים ספרותיים בלייפציג ובשנת 1875 חזר לברלין. הוא התקבל ל"ברלינר טאגבלאט" כמבקר תיאטרון ועבד שם עד לשנת 1887. בשנת 1887 פתח אוסקר בלומנטל את תיאטרון לסינג (Lessing Theater), והיה מנהלו עד לשנת 1898. בין כוכבות התיאטרון באותה תקופה הייתה ג'ני גרוס. לאחר שנת 1898 הוא הקדיש את עצמו לכתיבה.

כמבקר אוסקר בלומנטל היה ידוע בשפה חריפה והיה מכונה "blutiger Oscar" ("אוסקר צמא הדם"). המחזות שלו זכו להצחה והועלו על בימות תיאטראות שונות ברחבי גרמניה. מספר מחזות הוא כתב ביחד עם גוסטב קדלבורג. על בסיס מחזותיו צולמו מספר סרטי קולנוע, האחרון שבהם בשנת 2013.

בנוסף לכך אוסקר בלומנטל עסק ביצירת בעיות שחמט ופרסם כמה ספרים בנושא.

## קישורים חיצוניים

* קורות חיים באנציקלופדיה יהודית
* ''Oscar Blumenthal'' : Schachminiaturen, 1902 (Electronic Edition)
* 

קטגוריה:מחזאים יהודים גרמנים
קטגוריה:פרובלמאים גרמנים
קטגוריה:פרובלמאים יהודים
קטגוריה:מבקרי תיאטרון
קטגוריה:גרמנים שנולדו ב-1852
קטגוריה:גרמנים שנפטרו ב-1917
Models 1

**Models 1** היא סוכנות דוגמנות, שהוקמה בלונדון בשנת 1968.

בתחילת הדרך בסוכנות היו רשומות שלוש דוגמניות בלבד. עם הזמן הסוכנות החתימה מספר דוגמניות מובילות לרבות נעמי קמפבל וטוויגי. בעקבות כך היא נכללת כיום בין הסוכנויות המובילות באירופה.

נכון לשנת 2018 בפורטפוליו של הסוכנות נכללות 15 דוגמניות שמדורגות באתר Models.com.

בשנת 1986 נפתחה מחלקה לדוגנים. נכון לשנת 2018 בפורטפוליו של הסוכנות נכללות 15 דוגמניות שמדורגות באתר Models.com.

הסוכנות הייתה בין המייסדים של British Fashion Model Agents Association.

## דוגמנים של הסוכנות
* אנה ויאליצינה
* קוקו רושה
* איריס סטרובגר
* לינדה אוונג'ליסטה
* נדיה אוורמן
* נעמי קמפבל
* טוויגי
* רוסלנה קורשונובה

## קישורים חיצוניים
* 
## הערות שוליים

קטגוריה:סוכני דוגמנים
קטגוריה:חברות בריטיות
יחסי אוסטריה–נורווגיה

[ממוזער|שר החוץ האוסטרי [סבסטיאן קורץ נפגש בווינה עם שר החוץ הנורווגי בורגה ברנדה, 2016]]
**יחסי אוסטריה–נורווגיה** מתייחס היחסים הדיפלומטיים בין אוסטריה וממלכת נורווגיה. שתי המדינות חברות במועצת אירופה וב-OECD.

## היסטוריה
במהלך המלחמות הנפוליאוניות לחמה דנמרק-נורווגיה לצד צרפת, אולם לא לחמה ישירות באוסטריה. בתגובה על לחימתה לצד צרפת, אושר בקונגרס וינה שלטונה של שוודיה בנורווגיה שנלקחה מדנמרק. במהלך מלחמת העולם השנייה נכבשה נורווגיה על ידי גרמניה הנאצית, שאוסטריה הייתה חלק ממנה מאז האנשלוס בשנת 1938.

## יחסים כלכליים
בכלכלה הנורווגית נרשמו בשנים האחרונות שיעורי צמיחה גבוהים יחסית ושיעורי אבטלה נמוכים, בעיקר בזכות הכנסות מתחום הנפט והגז. בהשוואה לשאר מדינות אירופה, נורווגיה סבלה את המשבר הכלכלי והפיננסי יחסית בצורה טובה. ההכנסות מענף הנפט מושקעות בקרן העושר של נורווגיה ברחבי העולם, ששווי השוק שלה היה בסביבות 750 מיליארד אירו בסוף 2015.

שוק העבודה הנורווגי הכולל עדיין מאופיין במחסור בעובדים מיומנים. עובדים מהמדינות ההצטרפות החדשות של האיחוד האירופי נהנים מכך במיוחד, במיוחד פולין. הירידה במחירי הנפט מביאה כיום לעלייה אזורית באבטלה בחוף המערבי, ואילו באזורים אחרים בנורווגיה הצעות העבודה גדלות בחלק מהמקרים.

היקף היצוא האוסטרי לנורווגיה עמד בשנת 2015 על 426 מיליון אירו, בעוד היבוא מנורווגיה הסתכם באותה תקופה בכ-260 מיליון אירו.

## נציגויות דיפלומטיות
אוסטריה מחזיקה בנורווגיה שגרירות באוסלו ו-5 קונסוליות באולסון, ברגן, כריסטיאנסנד, סטוונגר וטרומסו. מאידך, נורווגיה מחזיקה באוסטריה שגרירות בווינה ו-4 קונסוליות בברגנץ, גראץ, אינסברוק וזלצבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
VinFast LUX SA2.0

**VinFast LUX SA2.0** הוא **[[SUV]]** (ראשי תיבות של Sport utility vehicle) מהודר ובגודל בינוני, מתוצרת יצרנית הסטארט אפ המתמחה בתעשיית הרכב **[[VinFast]]**  חברת בת של הקונגלומרט הווייטנאמי **Vingroup**  המיוצר משנת 2019 בווייטנאם.

דגם "VinFast LUX SA2.0" מבוסס על דגם SUV גרמני "BMW X5 (F15)"  מתוצרת יצרנית הרכב הגרמנית BMW (פלטפורמה ושלדה).

## "VinFast LUX A2.0"

* דגם "VinFast LUX SA2.0" הוצג לראשונה בתערוכת הרכב של פריז באוקטובר 2018.
* דגם "VinFast LUX SA2.0" משווק בסין מיוני 2019. הדגם הראשון שיצא ממפעל הייצור היה בתאריך 6 במרץ 2019.
* 5 דלתות.
* מנוע קדמי - אורכי.
* מנוע בנזין, מגדש טורבו.
* סוגי הנעה: הנעה אחורית 4x2, הנעה כפולה 4x4.

## תמונות

קובץ: VinFast LUX SA2.0 - Mondial de l'Automobile de Paris 2018 - 001.jpg| דגם VinFast LUX SA2.0
קובץ: VinFast LUX SA2.0 - Mondial de l'Automobile de Paris 2018 - 002.jpg| דגם VinFast LUX SA2.0
קובץ: Paris Motor Show 2018, Paris (1Y7A0962).jpg| דגם VinFast LUX SA2.0
קובץ: VinFast LUX SA2.0 - Mondial de l'Automobile de Paris 2018 - 006.jpg| דגם VinFast LUX SA2.0
קובץ:Newone-Black VinFast SA2.3.jpg | דגם VinFast LUX SA2.0
קובץ: Vinfast SUV LUX SA2.0.jpg| דגם VinFast LUX SA2.0 - מבט לתא הנהג ולוח מחוונים
קובץ:Vinfast Lux SA 2.0, Paris Motor Show 2018, IMG 0371.jpg | דגם VinFast LUX SA2.0 - מבט לתא הנהג ולוח מחוונים
קובץ:Newone-Black VinFast SA2.8.jpg | דגם VinFast LUX SA2.0


## ראו גם
* VinFast LUX A2.0

## קישורים חיצוניים

* 
* 

## הערות שוליים

* 

VinFast LUX SA2.0
VinFast LUX SA2.0
קטגוריה:דגמי מכוניות שהושקו ב-2019
קטגוריה:כלי רכב המורכבים בווייטנאם
יחסי נורווגיה–סרביה

**יחסי נורווגיה–סרביה** הם יחסי החוץ בין נורווגיה לסרביה. שתי המדינות חברות מלאות במועצת אירופה ובארגון לביטחון ושיתוף פעולה באירופה (OSCE).

## היסטוריה
יחסים דיפלומטיים רשמיים בין המדינות כוננו הוקמו בשנת 1942. נורווגיה תמכה בהפצצת נאט"ו ב-1999 על הרפובליקה הפדרלית של יוגוסלביה, ובהמשך השתתפה בכוח קוסובו. נורווגיה הצביעה בעד הצטרפותה של קוסובו לאונסק"ו במהלך ההצבעה בשנת 2015.

## הסכמים
שתי המדינות חתמו על הסכם שיתוף פעולה צבאי.

## נציגויות דיפלומטיות
השגרירות הנורוובית בסרביה נמצאת בבלגרד. השגרירות הסרבית בנורווגיה נמצאת באוסלו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חצי האי פשה

**חצי האי פשה** (באנגלית: **Pesce Peninsula**) הוא חצי אי מכוסה שלג, בין מפרצון ראמו ומפרצון ורדי, בצידו הצפוני של חצי האי בטהובן בדרום מערב האי אלכסנדר, שבאנטארקטיקה.

בחצי האי לשון יבשה אחת - נקודת דייקמן.

חצי האי פשה הוא אחד משמונה חצאי האי שבאי אלכסנדר.

## היסטוריה
### גילוי ומיפוי חצי האי

חצי האי צולם מן האוויר על ידי משלחת החקר האנטארקטית רון, בין השנים 1947–1948.

חצי האי מופה בשנת 1960 על ידי דרק סירל (Derek J.H. Searle), מסקר שטחי חסות איי פוקלנד, בהתבסס על תצלומי אוויר אלה.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

חצי האי נקרא על שמו של קומנדר ויקטור ל. פשה (Victor L. Pesce) מצי ארצות הברית, שהיה המפקד של טייסת VXE-6 בין מאי 1980 - מאי 1981.

## ראו גם

* חצי האי בטהובן
* חצי האי אירואיקה
* חצי האי האריס
* חצי האי דרוקר

## לקריאה נוספת

•  Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, ** [https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009] **, U.S. Geological Survey Geologic Investigations Series Map I–2600–C, 1 map sheet, 28-p

## קישורים חיצוניים

* חצי האי פשה באתר הסקר הגאולוגי של ארצות הברית
* חצי האי פשה באתר הגאזט האנטארקטי של ממשלת אוסטרליה
* חצי האי פשה באתר הגאזט האנטארקטי המשווה SCAR של ממשלת אוסטרליה
* חצי האי פשה באתר marineregions
* מזג אוויר עדכני בחצי האי פשה
** תחזית מזג אוויר עדכנית ארוכת טווח עבור חצי האי פשה
** נתוני מזג אוויר היסטוריים עבור חצי האי פשה
* [Https://pubs.usgs.gov/imap/i-2600-c/pdf/PalmerLand.pdf מפת ארץ פאלמר. חצי האי פשה בפינה השמאלית התחתונה של המפה]

## הערות שוליים

פשה
לא הפסקתי לחפש אותך

"**לא הפסקתי לחפש אותך**" הוא סינגל שהוקלט על ידי הזמר-יוצר הישראלי שלמה ארצי בשיתוף הזמר הישראלי עומר אדם. השיר יצא לאור ב-18 בדצמבר 2017, כסינגל שלא מתוך אלבום, על ידי חברת התקליטים הד ארצי.

## רקע וכתיבה
השיר נכתב והולחן על ידי שלמה ארצי והופק על ידי יעקב למאי. השיר הוא בסגנון הרוק אשר משלב בתוכו את סגנון הפופ הים-תיכוני.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו שלושה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.

## וידאו קליפ
הווידאו קליפ הנלווה לשיר הועלה לערוץ היוטיוב של ארצי ב-18 בדצמבר 2017, בסמוך לצאת הסינגל.

נכון לאוגוסט 2025, לשיר יש למעלה מ-17 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי שלמה ארצי
קטגוריה:שירי עומר אדם
קטגוריה:דואטים
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הד ארצי
קיריל קליימיונוב

ממוזער| קיריל קליימיונוב, 2018.
**קיריל אלכסייביץ' קליימיונוב** (ברוסית: **Кири́лл Алексе́евич Клеймёнов**; נולד ב-20 בספטמבר 1972) הוא עיתונאי, מנחה רוסי, סמנכ"ל הערוץ הראשון - ראש אגף תוכניות המידע וחבר בדירקטוריון הערוץ הראשון ברוסיה.

## ביוגרפיה

קליימיונוב במוסקבה, אביו עבד המכון לפיזיקה כימית. אמו, בוגרת הפקולטה לפילולוגיה מאוניברסיטת מוסקבה, שעבדה כעיתונאית. הוא למד באוניברסיטת הלסינקי בשנת 1991 ובשנת 1994 למד במחלקת הרומנו-גרמנית של הפקולטה לפילולוגיה באוניברסיטת מוסקבה.

הוא דובר פינית, אנגלית, שוודית ורוסית. חובב ספורט מים, שחייה והוקי קרח ובעת לימודיו במוסקבה גם למד סמבו. מחשיב עצמו כאוהד של מועדון הכדורגל ספרטק.
## קישורים חיצוניים

* ביוגרפיה, באתר ערוץ 1 הרוסי 

## הערות שוליים

קטגוריה:בוגרי אוניברסיטת הלסינקי
קטגוריה:סגל ערוץ 1 הרוסי
קטגוריה:עיתונאים רוסים
קטגוריה:קריינים
קטגוריה:מנחי טלוויזיה רוסים
קטגוריה:מוסקבה: אישים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1972
אנטולי טורקונוב

**אנטולי וסילייביץ' טורקונוב** (ברוסית: **Анатолий Васильевич Торкунов**; נולד ב-26 באוגוסט 1950) הוא דיפלומט סובייטי-רוסי, חוקר יחסים בינלאומיים ויושב ראש דירקטוריון הערוץ הראשון ברוסיה. בעל כל ארבע דרגות של עיטור ההצטיינות למען המולדת.

רקטור המכון ליחסים בינלאומיים, חבר האקדמיה הרוסית למדעים ובקולגיום של משרד החוץ של רוסיה. הוא משמש כיו"ר איגוד האו"ם ברוסיה. מאז 2017 הוא היה נשיא משותף של דיאלוג טרינון, פורום  חברות אזרחיות רוסיות-צרפתיות.

אנטולי טורקונוב הוא אוריינטליסט רוסי מכובד, מומחה ליחסים בינלאומיים, מערכות תת-אזוריות באזור אסיה וצפון מזרח אסיה, היסטוריה מודרנית של קוריאה, היסטוריה דיפלומטית ויישומה. תחומי המחקר שלו הם גורמים היסטוריים ופוליטיים של קביעת מדיניות חוץ; סכסוכים בינלאומיים ומחקרים אזוריים.

## ביוגרפיה
אנטולי טורקונוב נולד ב-26 באוגוסט 1950. לאחר סיום לימודיו במכון הממלכתי ליחסים בינלאומיים במוסקבה (MGIMO) בשנת 1972, החל אנטולי טורקונוב ללמד במכון, תוך כדי ביצוע תארים מתקדמים הקשורים לאפריקה ואסיה. הוא זכה בתואר מועמד למדעים בהיסטוריה עבור עבודת דוקטורט בנושא התקנת ואיחוד השלטון הצבאי הביורוקרטי בדרום קוריאה בשנת 1977. הקריירה המנהלית שלו כללה עבודה בתפקידים כעוזר הרקטור, דיקן המשרד הבינלאומי, סגן הרקטור לשיתוף פעולה בינלאומי. הוא היה בשירות דיפלומטי בפיונגיאנג ובוושינגטון. עם שובו לברית המועצות הוא חידש את עבודתו ב-MGIMO, שם נבחר לדיקן בית הספר ליחסים בינלאומיים (1986), לאחר מכן הועלה לתפקיד ממלא מקום הדיקן (1989). בשנת 1991 הוענק לו תואר פרופסור.

בשנת 1992 נבחר אנטולי טורקונוב לדיקן MGIMO (נבחר מחדש בשנת 1997, 2002, 2007 וב-2012). בשנת 1993 הוענק לו דרגת שגריר, בשנת 1995 קיבל את התואר דוקטור למדעי המדינה (על התזה "אתגרי הביטחון של חצי האי הקוריאני: היבטים בינלאומיים ותוך קוריאניים").

בשנת 1999 נבחר לנשיא האיגוד למדעים רוסיים בינלאומיים. נבחר לחבר האקדמיה הרוסית למדעים בשנת 2003 והוא הפך לחבר מן המניין באקדמיה בשנת 2008. טורקונוב הוא בעל דרגה דיפלומטית של שגריר מאז 1993. מאז 2011 מכהן כיושב ראש דירקטוריון הערוץ הראשון בטלוויזיה הרוסית.

## קישורים חיצוניים

* 
* האתר האישי של אנטולי טורקונוב
* דיאלוג טרינון, פורום חברות אזרחיות רוסיות-צרפתיות, בראשותו של אנטולי טורקונוב (אתר בצרפתית)
* הקבוצה הפולנית-רוסית לנושאים קשים, בהנהגת דיקן המכון ליחסים בינלאומיים במוסקבה - אנטולי ו' טורקונוב ושר החוץ של פולין לשעבר אדם דניאל רוטפלד.

## הערות שוליים

קטגוריה:דיפלומטים סובייטים
קטגוריה:דיפלומטים רוסים
קטגוריה:מוסקבה: אישים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:סגל ערוץ 1 הרוסי
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי אות לגיון הכבוד
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1950
הפרופסור המטורף 2

**הפרופסור המטורף 2** (באנגלית: **Nutty Professor II: The Klumps**) הוא סרט קומי בכיכובו של אדי מרפי. הסרט יצא לאקרנים בשנת 2000, בבימויו של פיטר סגל והוא סרט המשך לסרט הפרופסור המטורף משנת 1996. הסרט זכה להצלחה בקופות, אולם בניגוד לסרט הקודם, הוא קיבל ביקורות שליליות.

## עלילה
לאחר שהנוסחה שלו הצליחה בסרט הקודם, שרמן קלאמפ יצר נוסחה נוספת של מעיין הנעורים. בנוסף הוא פגש במכללה את אהובתו, דניס גיינס, אשר הפכה מאוחר יותר לארוסתו. יחד הם עובדים על הנוסחה לקבלת הפרס של 150 מיליון דולר לתדהמת הדיקן ריצ'מונד. לרוע המזל, באדי לאב, אשר נמצא בתוך אחד הגנים של שרמן, ממשיך לעשות צרות תוך שהוא מדבר בתור שרמן וגורם בעיות לאחרים, כאשר ניסה שרמן להציע נישואין לדניס, באדי התערב והפריע. בעקבות זאת, שרמן הוציא את באדי הגן מגופו, אולם ג'ייסון סיפר לו שזה עלול להשפיע לרעה על מוחו, בנוסף, כאשר הכלב בוסטר התגרד, שערו הועבר לעבר הגן ובאדי חזר לחיים. שרמן הציע נישואין בשנית לדניס בעזרת הגחליליות ודניס הסכימה.

שרמן החביא את הנוסחה במקרר של בית הוריו וקליטוס, אביו של שרמן, החליט לנסות אותה עליו והפך לצעיר יותר. כשהלך למועדון, קליטוס הלך מכות עם איש זקן, וכאשר גופו השתנה בחזרה, הזקן ברח. כאשר באדי ראה זאת הוא הבין ששרמן מחביא את הנוסחה בביתו. הוא הלך לביתו של שרמן כדי לחבל בנוסחה, אולם הוא נתפס על ידי סבתא אשר חשבה שהוא חשפן. יום למחרת כאשר שרמן הציג את הנוסחה על אוגר, הוא הופתע לגלות שהנוסחה החבולה גרמה לאוגר להיות ענקי, בעקבות זאת הדיקן פיטר אותו והמצב של מוחו התחיל להדרדר. לאחר שיחת תמיכה מאביו, שרמן, יחד עם הדיקן ריצ'מונד, רצו אל באדי אשר מציג את נוסחת הנעורים ששרמן יצר וסדרו אותו באמצעות כדור טניס וכאשר באדי תפס את הכדור עם נוסחת הנעורים הוא הפך לתינוק, הם רדפו אחריו עד לקניון אולם אחרו את המועד ובאדי נעלם ליד המזרקה. כאשר הבינה דניס שמוחו של שרמן מתכווץ והוא עלול לאבד את זכרונו, היא נסעה עם קליטוס אל הקניון שם שרמן נמצא ליד המזרקה, שם שרמן אמר לה שהיא "יפה" והיא הזילה דמעה, הדמעה החייתה את הגן במזרקה, ושרמן שתה מהמים ובעזרתם של דניס וקליטוס הוא חזר למצבו הרגיל.

הסרט מסתיים כאשר שרמן ודניס התחתנו, ובאדי נעלם כליל. הדיקן ריצ'מונד שכר מחדש את שרמן עם מתנת חתונה והאוגר חזר למצבו הרגיל.

## צוות השחקנים הראשי

## ראו גם
* המקרה המוזר של ד"ר ג'קיל ומר הייד
## קישורים חיצוניים
* 

קטגוריה:מדענים מטורפים בדיוניים
קטגוריה:נכות באמנות
קטגוריה:סרטי אולפני יוניברסל
קטגוריה:סרטי המשך אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים משנת 2000
קטגוריה:הפרופסור המטורף
קטגוריה:סרטי מדע בדיוני מ-2000
בית מלון לחרקים

[ממוזער|בית מלון המותאם לחיפושית [מושית השבע]]
ממוזער|מלון דבורים ומלון חרקים בחוות לה קאסרג'ה, אסטוריאס, ספרד
**בית מלון לחרקים** (באנגלית: **Insect hotel**) הוא מתקן המספק לחרקים מקום מגורים.
שטחי הערים ושטחי החקלאות צמצמו את שטח המחיה של חרקים רבים, כולל מאביקים כגון דבורי בר וחרקים המשמשים להדברה ביולוגית כגון מושית השבע. מתקנים אלו מכילים קנים ועץ עם מחילות וחללים המותאמים לחרקים שונים. המתקנים מוצבים בסוף עונת החורף, כאשר חרקים מחפשים מקומות מחסה, ומאפשרים לחרקים לשגשג.

## קישורים חיצוניים

* משיכת מאביקים – המדריך לבניית תיבת קינון לדבורי בר (אתר בידיים)
* מדריך להכנת מלון חרקים 
* מאמר על חשיבות בתי מלון לחרקים מאת ד"ר מתיו בולברט
* 

קטגוריה:חרקים בתרבות
מוזיקה ושקט

**מוזיקה ושקט** הוא אלבום האולפן השלישי של הזמר הישראלי עומר אדם. האלבום יצא לאור ב-8 באוגוסט 2013, על ידי חברת התקליטים פליי רקורדס.

בדצמבר 2013 הוכרז כי האלבום זכה במעמד "אלבום זהב".

## רשימת רצועות

## קישורים חיצוניים

## הערות שוליים

קטגוריה:אלבומי עומר אדם
קטגוריה:אלבומים בעברית
קטגוריה:אלבומים שהופקו על ידי ג'וני גולדשטיין
קטגוריה:אלבומי זהב בישראל
קטגוריה:אלבומי חברת פליי רקורדס
פעם בחיים (שיר)

**פעם בחיים** הוא סינגל שהוקלט על ידי הזמר הישראלי עומר אדם. השיר יצא לאור ב-17 ביולי 2017 כסינגל הראשון מתוך אלבומו השישי של אדם, Omer, על ידי חברת התקליטים NMC.

## רקע וכתיבה
השיר נכתב על ידי אלעד טרבלסי והולחן והופק על ידי אסף צרויה. השיר הוא בסגנון הפופ הים-תיכוני.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.

## וידאו קליפ
טרם פורסם הווידאו קליפ המלא של השיר. ב-17 ביולי 2017 העלה אדם לערוץ היוטיוב שלו את האודיו הרשמי של השיר, בסמוך לצאת הסינגל.

נכון לאוגוסט 2025 מונה הצפיות של הקליפ עומד על למעלה מ-51 מיליון.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עומר אדם
קטגוריה:שירים בעברית
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
בטהובן 2

**בטהובן 2** (באנגלית: **Beethoven's 2nd**) הוא סרט משפחה קומי אמריקאי משנת 1993, בבימויו של רוד דניאל ובכיכובם של צ'ארלס גרודין ובוני האנט. הסרט הוא השני בסדרת הסרטים "בטהובן".

הסרט נכתב על ידי לן בלום. עלילת הסרט ממשיכה את הרפתקאותיו של הכלב הסן ברנרד בשם בטהובן, כשמו של המלחין לודוויג ואן בטהובן, וקורותיו בבית משפחת ניוטון.

## עלילת הסרט
בבית משפחת ניוטון, ג'ורג', אליס, רייס, טד, אמילי ובטהובן חיו ביחד. בטהובן יצא החוצה ופגש את מיסי, כלבת סן ברנרד, ואת בעלה ברילו. רג'ינה, האקסית של ברילו, הגיעה עם החבר שלה פלויד, לוקחת את מיסי ותובעת מברילו 50 אלף דולר על הבעלות. היא ציינה שיש לה בעלות מלאה על מיסי ולהביא אותה אל ברילו כאשר תהליך הגירושין יסתיים.

בעזרתו של בטהובן, מיסי הצליחה לברוח מרג'ינה, ושניהם התאהבו. בינתיים, רייס מפתחת רגשות חזקים אל טיילר, חבר שלה מהכיתה, לאחר שהתנשקו. טד ואמילי ידעו שבטהובן מתגנב ומהבית ועקבו אחריו, שם הם גילו שהוא ומיסי הולידו 4 גורים במרתף בבניין. השרת, גאש, גם מצא את הכלבים וסיפר לרג'ינה. היא ציינה שהיא מתכוונת להיפטר מהגורים, גם אם היא תהרוג אותם, אולם גאס אמר לה שמהגורים היא יכולה להרוויח הרבה כסף והחליטה למכור אותם לחנות החיות ולהרוויח הון.

כאשר ידעו על התוכנית של רג'ינה להטביע את הגורים, טד ואמילי התגנבו מחוץ לבניין ולקחו את הגורים הביתה. הם שמרו אותם במרתף שלהם כדי שהאבא לא יראה. כאשר הבינה שהם נלקחו, רג'ינה מתכננת נקמה. רייס, טד ואמילי טפלו בגורים והאכילו אותם בעצמם. אולם, אליס וג'ורג' מגלים על הגורים והסכימו לטפל בהם עד שהגורים יתבגרו.

משפחת ניוטון הרוויחה חופשה בבית האגם בהרים על חשבון חברת העסקים של ג'ורג'. רייס הלכה למסיבה עם חברים שם היא מסרבת לשתייה ולהצקה. בטהובן השמיד את החצר הפנימית של הבית והציל את רייס. רג'ינה ופלויד נסעו אל מקום שלא נודע לברילו, ליד בית החופש של משפחת ניוטון. הם הלכו ליריד הכפר עם הכלבים, והילדים שכנעו את ג'ורג' להשתתף בחרות אכילת המבורגרים עם בטהובן, שם הם ניצחו. רג'ינה ופלויד הגיעו גם ליריד, אולם הם השאירו את מיסי במכונית שלהם.

מיסי ברחה מהמכונית בעזרתו של בטהובן כאשר רג'ינה חטפה את הגורים מהטד ואמילי. בטהובן ומיסי רצו אל ההרים, ורג'ינה ופלויד עקבו אחריהם. משפחת ניוטון עקבו אחריהם גם כן ועמדו בקצב. לאחר עימות בין ג'ורג' לפלויד, פלויד איים להטביע את הגורים בנהר והכה בבטנו של ג'ורג' באמצעות מקל גדול. בטהובן תפס את המקל והכה במפשעה של פלויד, מה שגרם לו לאבד את שיווי המשקל וליפול מההר כשהוא לוקח את רג'יניה אתו. הם נפלו לתוך בריכת בוץ ונשטפו בידי הנהר.

כעבור 5 חודשים, ברילו מבקר בביתם של משפחת ניוטון יחד עם מיסי, ואומר להם שהשופט דחה את בקשתה של רג'ינה ופסק לטובתו ונתן לו משמרת מלאה על מיסי. הגורים, אשר גדלו, רצו מהמדרגות כדי לראות אותה.

## צוות השחקנים הראשי

## הכנסות וביקורות
הסרט גרף הכנסות של 53,443,066 דולר באמריקה הצפונית ו-64,800,000 דולר בשאר המדינות. בסך הכל גרף הסרט בכל רחבי העולם סכום של 118,243,066 דולר.

הסרט זכה לביקורות מעורבות מצד המבקרים. ביקורת המבוססת על 24 ביקורות שנאספו על ידי Rotten Tomatoes, דירגה באופן כללי את הסרט בדירוג של 23%, עם ציון ממוצע של 4.55/10. רוג'ר איברט מאת שיקגו סאן טיימס נתן לסרט שני כוכבים מתוך ארבעה וכתב בסקירה שלו: "זה היה מצחיק ומלבב בדיוק כמו הסרט הראשון" ובנוסף הוא בירך את תפקידה של דבי מזר בתפקיד רג'ינה.

## קישורים חיצוניים

קטגוריה:סרטי 1993
קטגוריה:סרטי אולפני יוניברסל
קטגוריה:סרטי המשך אמריקאיים
קטגוריה:סרטי קומדיה
קטגוריה:סרטים אמריקאיים
קטגוריה:סרטים על כלבים
פרדאנה פוטרה

**פרדאנה פוטרה** (במלאית: **Perdana Putra**) הוא ארמון בפוטרג'איה המשמש כמקום משכנו של ראש ממשלת מלזיה. הארמון ממוקם על גבעה בעיר ושמו נהפך למילה נרדפת עם הרשות המבצעת של הממשל הפדרלי במדינה.

## היסטוריה
הבנייה החלה ב-1997 במסגרת ההחלטה להעביר את מבני הממשל לעיר המתוכננת שנבנתה פוטרג'איה. בניית המבנה הושלמה באפריל 1999 וראש הממשלה ומשרדו עברו לשם מקואלה למפור.

## ארכיטקטורה
המבנה מושפע מארכיטקטורה מלאית, אסלאמית ואירופית כגון אדריכלות פלדיאנית ונאו-קלאסית.

## קישורים חיצוניים

## הערות שוליים

קטגוריה:פוטרג'איה: מבנים
קטגוריה:מלזיה: פוליטיקה
אליפות העולם בשחייה 1993 (בריכת 25 מטר)

**[[אליפות העולם בשחייה (בריכת 25 מטר)|אליפות העולם הראשונה בשחייה (בריכת 25 מטר)]]**, נערכה בפלמה דה מיורקה, ספרד מה-2 בדצמבר עד ל־5 בדצמבר 1993. באליפות תחרויות שחייה, בבריכת 25 מטר, ב-32 משחים שונים, 13 משחים אישיים לנשים ולגברים ו-3 משחי שליחים לנשים ולגברים.

## שיאי עולם
* הרביעייה הברזילאית (), פרננדו שרר, תאופילו פריירה, גוסטאבו בורגס וחוסה קרלוס סוזה קבעה במשחה שליחים 4x100 מטר חופשי שיא עולם חדש של 3:12.11 דקות.
* הרביעייה האמריקאית (), טריפ שוונק, סת' ואן נירדן, מארק הנדרסון וג'ון אולסן קבעה במשחה שליחים 4x100 מטר מעורב שיא עולם חדש של 3:32.57 דקות.
* לי ג'ינגהי ( סין), קבעה במשחה ל-50 מטר חופשי שיא עולם חדש של 24.23 שניות.
* לי ג'ינגהי ( סין), קבעה במשחה ל-100 מטר חופשי שיא עולם חדש של 53.01 שניות.
* אנג'ל מרטינו (), קבעה במשחה ל-100 מטר גב שיא עולם חדש של 58.50 דקות.
* הה צ'ונג ( סין), קבעה במשחה ל-100 מטר גב שיא עולם חדש של 58.50 שניות.
* דאי גואוהונג ( סין), קבעה במשחה ל-100 מטר חזה שיא עולם חדש של 1:06.58 דקות.
* דאי גואוהונג ( סין), קבעה במשחה ל-200 מטר חזה שיא עולם חדש של 2:21.99 דקות.
* אליסון וגנר (), קבעה במשחה ל-200 מטר מעורב אישי שיא עולם חדש של 2:07.79 דקות.
* דאי גואוהונג ( סין), קבעה במשחה ל-400 מטר מעורב אישי שיא עולם חדש של 4:29.00 דקות.
* הרביעייה הסינית (), ליו בין, שאן יינג, ג'יה יוניואן ולי ג'ינגהי, קבעה במשחה שליחות 4x100 מטר חופשי שיא עולם חדש של 3:35.97 דקות.
* הרביעייה הסינית (), ליו בין, שאן יינג, זו גואנבין ולי ג'ינגהי, קבעה במשחה שליחות 4x200 מטר חופשי שיא עולם חדש של 7:52.45 דקות.
* הרביעייה הסינית (), לי ג'ינגהי, הי צ'יונג, ליו לימין ודאי גוהונג קבעה במשחה שליחות 4x100 מטר מעורב אישי שיא עולם חדש של 3:57.73 דקות.

## טבלת תוצאות
### נשים

### גברים

## טבלת מדליות

## קישורים חיצוניים
כל התוצאות הרשמיות של אליפות העולם בשחייה 1993 (בריכת 25 מטר), באתר Fina 

1993
קטגוריה:1993 בספורט
קטגוריה:תחרויות ספורט בספרד
ארמון מרדקה

**ארמון מרדקה** (באינדונזית: **Istana Merdeka**) הוא מקום מגוריו של נשיא אינדונזיה ואחד מתוך שישה מעונות המשמשים את הנשיא. הקומפלקס שימש כמעונו של מושל איי הודו המזרחיים ההולנדיים. הוא שוכן בצידה הצפוני של כיכר מרדקה במרכז ג'קרטה, בירת אינדונזיה. ארמון מרדקה הוא חלק מקומפלקס נשיאותי בשטח של 6.8 הקטר (17 אקרים) הכולל גם את ארמון נגארה, וויסמה נגארה (בית הארחה ממלכתי), סקרטריאט נגארה ובניין בינה גראהאה. בקרבת הקומפלקס, בכיכר מרדקה שוכנת האנדרטה הלאומית של אינדונזיה.

## היסטוריה
המבנה שהוא כיום ארמון מרדקה נבנה בהנחת היסוד של ארמון רייזוויק (איסטנה נגארה הנוכחית) כאשר הוא נחשב כבר לא מספיק למטרות אדמיניסטרטיביות. קבלות פנים וכנסים גדולים במהלך אמצע המאה ה-19. בשנת 1869 ניתנה ההנחיה להקמת ארמון חדש על ידי המושל הכללי פיטר מייר. הבנייה התרחשה על המדשאה הדרומי של ארמון רייזוויק ב-23 במרץ 1873 בתקופת כהונתו של המושל הכללי ג'יימס לודון.

הארמון הנאו-פלדיאני תוכנן על ידי Jacobus Bartholomeus Drossaers ונבנה על ידי המחלקה לעבודות ציבוריות והחברות הקבלניות Drossaers & Company בעלות של 360,000ƒ. הבניין החדש הוקם בחלק הדרומי של שטח ארמון רייזוויק, מול כיום כיכר מרדקה.

בניית הארמון הסתיימה בשנת 1879 בתקופת כהונתו של המושל הכללי יוהאן וילהלם ואן לנסברגה. הארמון החדש קיבל את השם הרשמי פליס ואן דה גוברנור גנראאל ("ארמון המושל הכללי"), מקום מגוריו הרשמי של המושל הכללי של הודו המזרחית ההולנדית ומשפחתו. 

המושל הכללי יוהאן וילהלם ואן לנסברגה (1875–1881) היה הראשון שהתגורר בבניין. המושל הכללי צ'ארדה ואן שטרקנבורגה סטאכואר (1936–1942) היה המושל הכללי ההולנדי האחרון שהתגורר בארמון.

## קישורים חיצוניים

## הערות שוליים

קטגוריה:ג'קרטה: מבנים
קטגוריה:אינדונזיה: פוליטיקה
ימת אגאסי

**ימת אגאסי** (באנגלית: **Lake Agassiz**) הייתה ימה קרחונית עצומת ממדים באמריקה הצפונית. הימה הוזנה מהפשרת קרחונים ב בסוף עידן הקרח האחרון. שטח הימה היה גדול מכל שטח גופי המים המתוקים של ימינו ביחד, קרוב לשטח הים השחור. הימה הייתה רדודה יחסית לעומקי ימות גדולות בימינו ונוקזה בסדרה של אירועים לפני כ-13,000 עד 8,400 שנה.

הימה נקראה על שם לואי אגאסי משהתחוור כי נוצרה מפעילות קרחונית.

## קישורים חיצוניים

* 

ימין|ממוזער|250px|שטח ימת אגאסי לפני כ-13,000 שנה

אגאסי
אגאסי
קטגוריה:אגמים קרחוניים
מודה אני (אלבום של עומר אדם)

**מודה אני** הוא אלבום האולפן הרביעי של הזמר הישראלי עומר אדם. האלבום יצא לאור ב-10 באוגוסט 2015, על ידי חברת התקליטים פליי רקורדס.

האלבום זכה לביקורות חיוביות ברובן. בלוגר ומבקר המוזיקה יוסי חרסונסקי סקר את האלבום בחיוב תוך שהעניק לו שלושה כוכבי זהב וחצי מתוך חמישה.

האלבום הועלה לרשת הזרמת המדיה ספוטיפיי בסמוך לצאתו.

## רשימת רצועות

## קישורים חיצוניים

## הערות שוליים

קטגוריה:אלבומי עומר אדם
קטגוריה:אלבומים בעברית
קטגוריה:אלבומי חברת פליי רקורדס
ילד טוב ילד רע

**ילד טוב ילד רע** הוא אלבום האולפן השני של הזמר הישראלי עומר אדם. האלבום יצא לאור ב-30 בינואר 2012 על ידי חברת התקליטים NMC.

## רשימת רצועות

## הערות שוליים

## קישורים חיצוניים

קטגוריה:אלבומי עומר אדם
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אדה קלוש (פסל)

**אדה קלוש** (במקור **אליאס (אליהו) קליין**, בהונגרית: **Kallós Ede;** הודמזוושרהיי, 17 בפברואר 1866 – בודפשט, 11 במרץ 1950) היה פסל וצייר דיוקנאות הונגרי-יהודי. יצירותיו מוצבות ברחבי הונגריה. אחדות מיצירותיו ביצע עם הפסל ההונגרי-יהודי אדה טלץ'.

## ביוגרפיה
[ממוזער|250px|פסל קבוצת [ורשמארטי אדה קלוש ואדה טלץ']]
קלוש (קליין) נולד כבנם של אלברט קליין וססיליה לובק. הוא למד אמנות בבודפשט ואחר כך בפריז אצל אנרי-מישל-אנטואן שאפו (בצרפתית: Henri-Michel-Antoine Chapu; ספטמבר 1833 - 21 באפריל 1891) היה פסל צרפתי במסורת נאוקלאסית מעט שונה והיה ידועה בשימוש באלגוריה ביצירתו. בהונגריה זכה קלוש להצלחה עם פסלו בשם "דוד" שהוצג בהיכל האמנות בבודפשט. יצירה זו היא תזכורת יוצאת דופן של פיסול בסגנון הנטורליזם (אמנות), שהביאה אותו לקבלת הזמנות רבות לפסלים במרחב הציבורי, הן פסלים דקורטיביים והן מצבות. בנוסף לז'אנרים הפיסוליים שהוזכרו לעיל, הוא צייר גם דיוקנאות, כולל אוטוקאר פרוהסקה (ניטרה, 10 באוקטובר 1858 - בודפשט, 2 באפריל 1927) היה כומר, סופר, פילוסוף, פוליטיקאי, תאולוג, פרופסור באוניברסיטה, חבר האקדמיה ההונגרית למדעים, חבר הפרלמנט ונציג בולט של האנטישמיות המודרנית בהונגריה בין שתי מלחמות העולם והבישוף הקתולי של מחוז סקשפהרוואר) ושל האדריכל ההונגרי-יהודי גזה מרקוש. אשתו של קלוש הייתה אטלקה רצ'וב.

## עבודותיו הציבוריות
### בבודפשט

[ממוזער|250px|המשורר [פרנץ קלצ'יי]]

### מחוץ לבודפשט

## ראו גם

*דף הבית של "אמנות בהונגריה" Kallós Ede a Képzőművészet Magyarországon honlapján
*לקסיקון ביוגרפי Hódmezővásárhelyi életrajzi lexikon
*לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar zsidó lexikon. 1929

## לקריאה נוספת
* Művészeti lexikon. Szerk. Éber László. 1. köt. Budapest: Andor Győző, 1935. Kallós Ede l. 521. o.
* Művészeti lexikon.2. köt. Budapest, Akadémiai Kiadó, 1966. Kallós Ede l. 547. o.

## קישורים חיצוניים

* 

## הערות שוליים

קטגוריה:פסלים הונגרים
קטגוריה:פסלים יהודים
קטגוריה:ניצולי השואה: הונגריה
קטגוריה:ציירים יהודים
קטגוריה:ציירים הונגרים
קטגוריה:פסלים יהודים הונגרים
קטגוריה:ציירים יהודים הונגרים
קטגוריה:הודמזוושרהיי: אישים
קטגוריה:הונגרים שנולדו ב-1866
קטגוריה:הונגרים שנפטרו ב-1950
נשיא אינדונזיה

**נשיא הרפובליקה של אינדונזיה** (באינדונזית: **Presiden Republik Indonesia**) הוא ראש המדינה וראש הרשות המבצעת ברפובליקה של אינדונזיה. נשיא אינדונזיה הוא המפקד העליון של הכוחות המזוינים הלאומיים של אינדונזיה. מאז 2004, נשיא אינדונזיה וסגנו נבחרים בבחירות ישירות לתקופת כהונה בת חמש שנים. נשיא אינדונזיה הנוכחי (ה-8 במספר) הוא פרבואו סוביאנטו שנכנס לתפקידו ב-20 באוקטובר 2024.

## היסטוריה
הנשיאות האינדונזית הוקמה במהלך גיבוש חוקה משנת 1945 על ידי ועדת החקירה לעבודות הכנה לעצמאות (BPUPKI). המשרד מולא לראשונה ב-18 באוגוסט 1945 כאשר סוקרנו נבחר על ידי הוועדה המכינה לעצמאות אינדונזית (PPKI) מכיוון שעל פי הוראות המעבר לחוקה, "הנשיא והסגן הנשיא בפעם הראשונה ייבחרו על ידי ה-PPKI. "כמו כן, טרם הוקם הגורם האחראי לבחירות לנשיאות, האספה המייעצת העממית. ב-16 באוקטובר 1945, הודיע סגן הנשיא מוחמד חטא על צו סגן-נשיא שהעניק לוועדה הלאומית המרכזית של אינדונזיה (KNIP) סמכויות חקיקה. ב-11 בנובמבר 1945 קיבלה ה-KNIP את ההחלטה להפריד בין תפקיד ראש המדינה לתפקיד ראש הממשלה. אף כי טרם הוקמה חוקה חדשה, אינדונזיה הייתה כיום דמוקרטיה פרלמנטרית דה-פקטו עם הנשיא כראש מדינה טקסי שתפקידו היה לבקש מראש הממשלה כראש הממשלה להקים ממשלה חדשה.

במהלך המהפכה הלאומית האינדונזית, סוקרנו ושאטה נתפסו גם על ידי ההולנדים ביוגיאקרטה ב-18 בדצמבר 1948. לאחר מכן, סוקרנו נתן מנדט לסיפרודן פרווירנגרה להקים ממשלת חירום. זה נעשה וממשלת החירום של הרפובליקה של אינדונזיה (PDRI) הוקמה בסומטרה כאשר סג'אפרודין פראוויראנגרה כיו"ר שלה. פראוויראנגרה החזיר את המנדט לסוקרנו ב-13 ביולי 1949. ב-17 בדצמבר 1949 נבחר סוקרנו לנשיא הרפובליקה של ארצות הברית של אינדונזיה (RIS) והמנדט הנשיאותי עבר לאסעת. כאשר התברר כי הקונפדרציה הזו עתידה להיות מוחלפת על ידי מדינה יחידה, עזאאת התפטר מהנשיאות וסוקרנו שוב להיות נשיא ב-15 באוגוסט 1950.

אינדונזיה אימצה כעת את החוקה שנועדה לקונפדרציה. המסמך, שכונה רשמית כחוקה הזמנית, אישר את תפקיד הנשיא כראש המדינה, אך הגביל אותו לתפקיד טקסי ברובו. הוא מינה ראש ממשלה בעצת מעצבים.

למרות תפקידו החוקתי המצומצם באופן רשמי סוקרנו החזיק בכוח רב. בראשית שנות החמישים החל לקרוא לביצוע "הדמוקרטיה המודרכת", במסגרתה יתקבלו החלטות לאחר התלבטות ממושכת במטרה להגיע לקונצנזוס תחת "הנחיה" נשיאותית.

## ראו גם
* פוליטיקה של אינדונזיה
* היסטוריה של אינדונזיה

## קישורים חיצוניים

* 

*
קטגוריה:אינדונזיה: פוליטיקה
קטגוריה:ממשלת אינדונזיה
הטריאנלה של מילאנו

300px|ממוזער|שמאל|פלאצו דל ארטה, מקום קיום התערוכה במילאנו, במהלך תערוכת 2016
**הטריאנלה של מילאנו** היא תערוכה בינלאומית לאדריכלות ולעיצוב תעשייתי, הנערכת מדי שלוש שנים בעיר מילאנו שבאיטליה. 

התערוכה נוסדה בשנת 1923 כביאנלה (תערוכה הנערכת מדי שנתיים) על ידי המוסד הגבוה לתעשיות אמנותיות . היא התקיימה בתחילה בווילה המלכותית  בעיר מונצה, פרבר של מילאנו. החל ב-1933 התקיימה התערוכה בפלאצו דל ארטה  במילאנו ואז הוכרה לראשונה על ידי הלשכה לתערוכות בינלאומיות. מאז 1933 נערכת התערוכה כטריאנלה, ובפועל חלו הפסקות ארוכות יותר בין חלק מן התערוכות. 

התערוכה השביעית התקיימה ב-1940, בעיצומה של מלחמת העולם השנייה. לאחר הפסקה של שבע שנים עקב המלחמה נערכה התערוכה במילאנו שוב ב-1947. הפסקה ארוכה נוספת בקיומה חלה בין 1996 ל-2016.

במשך השנים נע משך התערוכה בין חודשיים לשישה חודשים.

בין היוצרים אשר הציגו את עבודותיהם בתערוכה נמנו לה קורבוזיה, פרנק לויד רייט, פבלו פיקאסו, פרנק גרי ורנצו פיאנו.

## התערוכות

## קישורים חיצוניים

* על ההיסטוריה של התערוכה באתר הטריאנלה
* על ההיסטוריה של הטריאנלה

קטגוריה:תערוכות
קטגוריה:מילאנו: תרבות
קטגוריה:אדריכלות
קטגוריה:עיצוב תעשייתי
חאליד בשליץ'

**חאליד בשליץ**' (בבוסנית: **Halid Bešlić**; 20 בנובמבר 1953 – 7 באוקטובר 2025) היה זמר ומוזיקאי בוסני. הוא נחשב לאחד מבין הזמרים הידועים ומצליחים ביותר ביוגוסלביה במהלך שנות השמונים ולאחר מכן במדינות יוגוסלביה לשעבר, לאחר התפרקותה.

## קורות חייו
חאליד בשליץ' נולד בכפר קנז'ינה , סמוך לבירה סרייבו בבוסניה והרצגובינה כאשר זו הייתה חלק מיוגוסלביה, אביו מויו היה איש צבא בצבא העממי היוגוסלבי. הוא החל להופיע באופן חובבני כאשר היה ילד בתקופת בית הספר היסודי ובמקביל גם הופיע במועדוני שירה. אחרי שסיים את שירותו הצבאי בצבא היוגוסלבי עבר להתגורר בסרייבו והתחיל את הקריירה המקצועית כשהופיע במסעדות שונות.

בשנת 1979 הקליט את הסינגל הראשון שלו, "Grešnica / Ne budi mi nadu". בין השנים 1979–2003 הקליט בשליץ' 16 אלבומים שנמכרו במיליוני עותקים. הופיע פעמים רבות ברחבי העולם בביצוע יחיד. שירים שהוציא לאור בשנת 1984 "Budi budi uvijek srećna" ו-"Neću neću dijamante" הגיעו במהירות למעמד של פלטינה, שזכה להצלחה כבירה, שהובילה אותו להיות אחד הזמרים הפופולריים ששיריו מושמעים הרבה בכל יוגוסלביה בסצנת המוזיקה העממית הבוסנית והבלקנית. במהלך מלחמת בוסניה הוא הופיע ברחבי אירופה במופעי צדקה במטרה לגייס תרומות לנפגעי המלחמה בבוסניה והרצגובינה.

## מותו
ב-21 באוגוסט 2025, נאלץ בשליץ' לבטל את הקונצרט שלו בגראדאצ'אץ' מסיבות בריאותיות.
הוא אושפז במחלקת הנפרולוגיה של המרכז הקליני של אוניברסיטת סרייבו.

בשליץ' נפטר ב-7 באוקטובר 2025 לאחר מחלה ממושכת.
## קישורים חיצוניים

קטגוריה:זמרים
קטגוריה:זמרי פולק
קטגוריה:מוזיקאים
קטגוריה:בוסנים שנולדו ב-1953
קטגוריה:בוסנים שנפטרו ב-2025
כנסיית השילוש הקדוש (אנטארקטיקה)

250px|ממוזער|שמאל|מראה פנים הכנסייה, 2005
**כנסיית השילוש הקדוש** (ברוסית: **Церковь Святой Троицы**) היא כנסייה אורתודוקסית קטנה, הממוקמת בסמוך לתחנת המחקר הרוסית בלינגסהאוזן (Bellingshausen) באי המלך ג'ורג', אחד מאיי שטלנד הדרומיים הסמוכים לאנטארקטיקה. היא אחת משמונה כנסיות הממוקמות באנטארקטיקה.
## היסטוריה
היוזמה להקמת הכנסייה באה לעולם בשנות התשעים על ידי הארגון הרוסי Temple for Antarctica (Храм – Антарктиде) ומומנה מכספי תרומות שנאספו מרחבי רוסיה. בתחרות לתכנון הכנסייה זכו האדריכלים אניסיפירוב, ריבאק ושמידט (P.I. Anisifirov, S.G. Rybak, A.B. Schmidt) מהעיר ברנאול. הכנסייה תוכננה כמבנה בגובה של 15 מטר המעוצב בסגנון רוסי מסורתי ובה מקום לשלושים מתפללים. היא נבנתה ברוסיה מעץ אורן סיבירי ולאחר מכן פורקה והובלה באונייה מקלינינגרד לאי המלך ג'ורג', שם נבנתה בנקודה גבוהה ליד חוף הים על ידי אנשי צוות תחנת המחקר בלינגסהאוזן. האיקונוסטאזיס של הכנסייה עוטרה על ידי ציירים מהעיר פאלק (Palekh). הכנסייה נחנכה ב-15 בפברואר 2004 על ידי בישוף העיר סרגייב פוסד (Sergiyev Posad) הסמוכה למוסקבה ואב המנזר לאוורת השילוש-סרגייב השוכן באותה העיר.

בכנסייה מוצבים בכל עת כומר אחד או שניים מלאוורת השילוש-סרגייב, אשר התנדבו לשרת באנטארקטיקה ומוחלפים בתפקידם מדי שנה. הכמרים מעניקים שירותי דת לצוות תחנת המחקר הרוסית, לאנשי צוות של תחנות מחקר אחרות באנטארקטיקה ולתיירים. לטובת המבקרים מאמריקה הלטינית נערכים בכנסייה מעת לעת טקסים בספרדית. בעת שאינם עסוקים בעבודתם בכנסייה מסייעים הכמרים באחזקת תחנת המחקר הרוסית.

בינואר 2007 נערכה בכנסייה חתונה. בשנת 2016 ביקר בכנסייה הפטריארך קיריל הראשון של מוסקבה, ראש הכנסייה האורתודוקסית הרוסית.

## קישורים חיצוניים

* כתבה ובה תמונות של הכנסייה 
* תולדות הכנסייה 

קטגוריה:כנסיות
קטגוריה:איי שטלנד הדרומיים
קטגוריה:אנטארקטיקה: מבנים
קטגוריה:הכנסייה האורתודוקסית הרוסית
קטגוריה:רוסיה והאזור האנטארקטי